ህወሓት ከም ውድብ ቅዋሙ እኳ እንተዘይገለጸ፡ ገለ ገዳይም ተጋደልቲን ላዕለዎት ሰበስልጣን ነበር ህወሓትን ግን ነዚ ዘረባ ፕረዚደንት ኢሳይያስ 'ኣብ ውሽጣዊ ጉዳያት ኢትዮጵያ ጣልቃ ከም ምእታው' ከምዝርእይዎ ገሊጾም ኣለዉ። ኣብ ትግራይ ኣብ ዝተፈላለየ ከባብታት ኣብ ዝጽምበል ዘሎ በዓል 11 ለካቲት መደረ ዘስምዑ ገዳይም ተጋደልቲ ህወሓት ኣይተ ስዩም መስፍንን ኣይተ ጸጋይ በርሀን ድማ፡ ኣብዚ ጉዳይ ብቕሉዕ ተዛሪቦም። ፕረዚደንት ክልል ትግራይ ነበር ኣይተ ጸጋይ በርሀ፡ ኣብቲ ዝሓለፈ ሰሙን ኣብ ከተማ ማይ ጸብሪ ኣብ ዝነበረ ጽምብል 11 ለካቲት ክዛረብ እንከሎ "ኣብ ዝሓለፈ እዋን ፕረዚደንት ኢሳይያስ ኣፍወርቂ ዝብሎ ዝነበረ" ኢሉ ብምጅማር፤ ነቲ "ኢድና ኣጣሚርና ኮፍ ክንብል ኣይንኽእልን ኢና" ዝብል ዘረባ ኢሳይያስ ጠቒሱ፡ ኢሳይያስ "ብዛዕባ ኢትዮጵያ የእትወኒ እዩ" ከምዝበለ ገሊጹ። ቀጺሉ ድማ "ኢዱ እንተእትዩ፡ ኢዱ ክስበር እምበር ዝገብሮ የብሉን" ኢሉ። ጉዳይ ኢትዮጵያ፡ ንፕረዚደንት ኢሳይያስ ኣየእትዎን "እዚ ናይ ኢትዮጵያውያን ጉዳይ እዩ" ዝበለ ኣይተ ጸጋይ፤ ነዚ 'ኢድ ኣታውነት' ፕረዚደንት ኢሳይያስ ድማ "የገድሰና እዩ ዝብሉ ኢትዮጵያውያንን፡ መንግስቲ ኢትዮጵያን ክቃወምዎ ኣለዎም" ክብል ተዛሪቡ። ምንጪ ስእሊ, TIGRAY TV መግለጺ ስእሊ, ኣይተ ጸጋይ በርሀ "ዓድና ከፍርስ እዩ ከምኡ ዝገብር ዘሎ" ክብል ድማ ንፕረዚደንት ኢሳይያስ ከሲስዎ። "ክልተ ግዜ ሰለስተ ግዜ ይሕሰበሉ" ክብል ከኣ ነቲ ፕረዚደንት ኣጠንቂቑ። ብሰምበት ኣብ ከተማ ኣኽሱም ኣብ ዝተኻየደ ጽምብል 11 ለካቲት ዘረባ ዘስመዐ ገዲም ተጋላይ ህወሓት፡ ሚኒስተር ጉዳያት ወጻኢ ኢትዮጵያ ነበር ኣይተ ስዩም መስፍን'ውን "[ፕረዚደንት ኢሳይያስ] ኣብ ዝሓለፈ ሰሙን ዝሃብዎ መግለጺ ኩልና ዝተኸታተልናዮ እዩ" ድሕሪ ምባል፡ ንዘረባ ፕረዚደንት ኢሳይያስ "ነውሪ" ክብል ገሊጽዎ። "ኢሳይያስ ንፍርቂ ህዝቢ ኤርትራ በቲኑ፡ ንህዝቢ ኤርትራ ዘየመሓደረን፡ ንራህዋን ሰላምን ህዝቢ ኤርትራ ደው ዘይበለስ፡ ንህዝብታት ኢትዮጵያን ቀርኒ ኣፍሪቃን ሰላምን ልምዓትን ከምጽእ ኣይኽእልን" ኢሉ። ኣይተ ስዩም 'ከምቲ ንሕና ናይ ውሽጢ ጸገምና ባዕልና ክንፈትሕ ንብል ዘለና፡ ህዝቢ ኤርትራ'ውን ንኢሳይያስ ናይ ውሽጢ ጸገምና ባዕልና ክንፈትሕ ክብሎ ኣለዎ' ኢሉ። "ድሕሪኡ ብሓባር ኮይንና ከም ህዝቢ፣ ከም ሃገራት፣ ከም መንግስታት ንስራሕ እንተይልና ክንሰርሕ፤ እቲ ሓደ ናብቲ ሓደ [ጣልቃ] እንተይኣተወ..." ክብል መደረ ኣስሚዑ። "ህዝቢ ኤርትራ፡ ከም ሓውና ከም ቀረባ ጎረቤትና ተኸባቢርናን ተደጋጊፍናን ክንለምዕን ሰላም ክንሃንጽን እንተዘይኮይኑ መታኽንቲ ኣይኮንናን ኢሉ። ስም ፕረዘደንት ኢሳይያስ ኣፈወርቅን ቀዳማይ ሚኒስተር ኣብዪን ኣሕመድን ብምጽራሕ ድማ "መታኽንቲ [መተፋንንቲ] ክገብሩና ዝደልዩ ዘለዉ፡ ኢሳይያስን ኣብዪን እንተኾይኖም፡ ኣደብ ግበሩ ክበሃሉ ኣለዎም" ኢሉ። ፕረዚደንት ኢሳይያስ "ንወያነን ወያነ ዝሃነጾ ሕገመንግስትን ክስበር ክንሕግዝ ኢና" ከምዝብል ዝተዛረበ ኣይተ ስዩም "ነዚ ሕገመንግስቲ ከፍርስ'የ ኢሉ ዝመጽእ፡ ሙሶሎኒ እዩ። ሂትለር እዩ" ኢሉ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
